Qozog‘istonda davlat idoralari uchun avtomobillar va mebel sotib olish to‘xtatildi

Pandemiyada budjet mablag‘larini tejash maqsadida, Qozog‘iston davlat idoralari uchun avtomobillar va mebellarni sotib olishga uch yillik cheklov kiritdi. Bu haqda Qozog‘iston Moliya vazirligining Facebook’dagi sahifasida ma’lum qilindi.

Qarorning maqsadi 2023-yilgacha budjetni optimallashtirish hisoblandi. 2020-yilda 532,8 milliard tenge mablag‘ni tejab, COVID-19 bilan kurashishga, biznes va fuqarolarni qo‘llab-quvvatlashga yo‘naltiriladi.
 Inqirozga qarshi kurashish jamg‘armasining xarajatlari 430 mln dollardan oshib ketdi
Bundan tashqari, Qozog‘iston Moliya vazirligi budjet mablag‘laridan samarasiz va asossiz foydalanish xavfini aniqlash uchun favqulodda holat davrida maxsus tartib-qoidalar bo‘yicha amalga oshiriladigan davlat xaridlari tartib-qoidalarini nazorat qiladi.
Biznesga kreditorlar tomonidan bosim o‘tkazilmasligi uchun sudga yuridik shaxslar va yakka tartibdagi tadbirkorlarning davlat idoralari va davlat subyektlari sifatida bankrotligini e’lon qilish to‘g‘risidagi arizalarni berishni taqiqlaydigan tegishli o‘zgartirishlar kiritildi.